
Opis sprememb
Vzpostavitev tehničnih rešitev za povezovanje sistema e-Dosje z uradnimi evidencami pristojnih organov in avtomatsko obdelavo podatkov ter takojšnje posredovanje informacij v sistem, ki ga upravlja Ministrstvo za javno upravo. Namen ukrepa je poenostaviti in pospešiti preverjanje izpolnjevanja pogojev v postopkih javnega naročanja.

Zakonodaja, ki jo je bilo potrebno spremeniti
· Zakon o javnem naročanju (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS, 28/23, 88/23 – ZOPNN-F in 83/25 – ZOUL)
· Zakon o javnem naročanju na področju obrambe in varnosti (radni list RS, št. 90/12, 90/14 – ZDU-1I, 52/16, 122/23 in 83/25 – ZOUL)
· Zakon o izvrševanju kazenskih sankcij (Uradni list RS, št. 110/06 – uradno prečiščeno besedilo, 76/08, 40/09, 9/11 – ZP-1G, 96/12 – ZPIZ-2, 109/12, 54/15, 11/18, 200/20 – ZOOMTVI, 141/22, 83/24 in 85/25)
· Pravilnik o enotnem informacijskem sistemu na področju javnega naročanja (Uradni list RS, št. 71/23)

Bistvo administrativne razbremenitve
· Časovni prihranek pri izvedbi aktivnosti za preverjanje izpolnjevanja pogojev v uradnih evidencah za vse naročnike
· Časovni prihranki za Ministrstvo za pravosodje, FURS in IRSD zaradi avtomatske obdelave podatkov in takojšnjega posredovanja informacij
· Finančni prihranki zaradi zmanjšane porabe pisarniškega materiala (papir, kuverte ipd.)
· Poenostavljena priprava in zbiranje podatkov
· Enostavnejši in hitrejši postopki

Na koga sprememba vpliva
· Naročnike, ki so zavezani izvajati postopke javnega naročanja
· Ministrstvo za pravosodje (izdaja potrdil iz kazenskih evidenc)
· FURS (informacije o poravnanih davkih in prispevkih ter kršitvah iz delovnopravnega področja)
· Inšpektorat za delo RS (informacije o kršitvah iz delovnopravnega področja)

Skupni učinki
Skupni ocenjen prihranek po realizaciji ukrepa vseh tehničnih rešitev znaša 845.071,23 EUR na letni ravni.



TABELA kot slika:
	SKUPNI PRIHRANKI

	ADMINISTRATIVNI STROŠKI pred implementacijo ukrepa
	ADMINISTRATIVNI STROŠKI
po implementaciji ukrepa, ki bodo še vedno prisotni
	SKUPNI PRIHRANKI
po implementaciji vseh tehničnih rešitev

	988.349,87 EUR na letni ravni
	143.278,64 EUR na letni ravni
	845.071,23 EUR na letni ravni



Opis v ozadju: 
Tabela prikazuje tri stolpce: 
Prvi stolpec prikazuje stroške pred vzpostavitvijo tehničnih rešitev za povezovanje sistema e-Dosje z uradnimi evidencami pristojnih organov in avtomatsko obdelavo podatkov. Ti so znašali 988.349,87 EUR.

Drugi stolpec prikazuje stroške po vzpostavitvi tehničnih rešitev za povezovanje sistema e-Dosje z uradnimi evidencami pristojnih organov in avtomatsko obdelavo podatkov. Ti so znašali 143.278,64 EUR.

Tretji stolpec definira prihranke po realizaciji ukrepa, ki znašajo 845.071,23 EUR, kar predstavlja dobrih 85% zmanjšanja stroškov na letnem nivoju.

